Wynus z Ôpawy mŏ 6000 lŏt
Grupa archeologōw z Ôpawy ôdkryła kōncek statuetki kobiyty sprzed 6000 lŏt.
Ta unikatowŏ Wynus z niyskorego neolitu abo wczesnego chalkolitu była znŏlyziōnŏ dziynki pracōm przed zaczyńciym budowy we mieście. Ino dolnŏ tajla statuetki dotwała do naszych czasōw. Całość je mynij wiyncyj sześ cyntymetrōw dugŏ.
Podle archeologōw ze lokalnego ôddziału Akadymije Nauk, statuetka, stworzōnŏ kole roku 4200 p.n.e. ôd ludzi kultury lyńdzielskij, co pokrywała Hungaryjõ, Słowacyjõ i Gōrny Ślōnsk, sużyła za ôbiekt kultu pogańskigo.
Pŏrã statuetek było znŏlyziōno tyż w latach 80. we Wielkich Hošticach, ale wyglōndały inakszyj. Ta wyglōndŏ jak ze kultury Trypole, co fungowała we dzisiejszyj Ukrajinie.
Naukowcy znŏdli tyż tajle prehistorycznyj ôsady, fragmynta ceramiki i rozmajte nŏczynia. Pokrytŏ marasym statuetka była ôdkrytŏ pŏrã dni tymu przi katalogowaniu ôbiektōw. Hned Wynus bydzie przedmiotym badań naukowych.
szl_Latn szl_Latn szl_Latn szl_Latn szl_Latn szl_Latn